**Uuden Ford B-MAXin erityislujat teräsosat yhdessä älykkään suunnittelun ja teknologian kanssa suojaavat matkustajia**

* Yli 50 prosenttia Ford B-MAXin korin ja ovien rakenteista koostuu korkealujuuksisista teräsmateriaaleista
* Fordin Easy Access Door System -ovijärjestelmässä on vahvistetut salpamekanismit ja integroitu keskipilari, mikä lisää iskunkestävyyttä ja turvallisuutta
* B-MAX on luokkansa ensimmäinen auto, jossa on Active City Stop -törmäyksenvaroitusjärjestelmä

**Helsinki, 13.8.2012 –** Täysin uusi Ford B-MAX on suunniteltu äärimmäisen turvalliseksi onnettomuustilanteissa. B-MAXin korin ja ovien rakenteista yli 50 prosenttia koostuu korkealujuuksisista teräsmateriaaleista ja ajoneuvossa on Fordin innovatiivinen Easy Access Door System -järjestelmä.

B-MAX on myös luokkansa ensimmäinen auto, jossa on Active City Stop -törmäyksenvaroitusjärjestelmä. Se auttaa autoilijaa välttämään hitailla nopeuksilla sattuvia törmäyksiä.

“Matkustajien turvallisuus ja Fordin Easy Access Door System -ovijärjestelmän täysimittainen hyödyntäminen olivat tärkeimpiä tavoitteitamme,” sanoo Klaus-Peter Tamm (Chief Programme Engineer, Ford of Europe). ”Kehitystiimimme toteutti innovatiivisia teknisiä ratkaisuja ja jätti samalla useita patenttihakemuksia kehittäessään tätä ainutlaatuista ajoneuvoa.”

**Suunniteltu äärimmäisen turvalliseksi**

B-MAX on suunniteltu huipputurvalliseksi matkustajilleen, aina innovatiivisesta ovi- ja korirakenteesta muihin edistyneisiin turvaratkaisuihin. Etu- ja takaovet on vahvistettu erittäin korkealujuuksisella booriteräksellä alueilla, joihin kohdistuu suurin kuormitus törmäystilanteessa. Kaiken kaikkiaan kori- ja ovirakenteet koostuvat 58-prosenttisesti erityislujasta teräksestä.

Sivutörmäyksessä oven kehykset vaimentavat törmäysenergiaa. Erityisen kovassa törmäyksessä yhteen lukittuvat ovet, vahvistettu salpamekanismi ja integroitu keskipilari yhdessä varmistavat, että ovet pysyvät tiukasti kiinni katto- ja lattiarakenteissa.

Uudessa B-MAXissa on seitsemän huippulaadukasta turvatyynyä: kuljettajan ja matkustajan turvatyynyt, rintakehää suojaavat sivuturvatyynyt, koko matkustamon pituudelta esiin tulevat turvaverhot sekä kuljettajan polviturvatyyny. B-MAX on ensimmäinen Ford, jossa etumatkustajan turvatyyny voidaan kytkeä pois päältä selkä menosuuntaan asennetun lastenistuimen takia kojelaudassa olevalla katkaisimella.

Ford kehitti ja toteutti ainutlaatuisen testausohjelman todentaakseen uuden B-MAXin korin toimivuuden. Ohjelma kesti viisi vuotta ja siihen kuului 5000 virtuaalista kolaritestiä sekä 40 todellista kolaritestiä.

**Joukko aktiivisia turvallisuusteknologioita**

B-MAX on varustettu aktiivisilla, teknisillä turvallisuusratkaisuilla, jotka auttavat kuljettajaa säilyttämään ajoneuvon hallinnan ja välttämään onnettomuuksia.

B-MAX on luokkansa ensimmäinen auto, jossa on Active City Stop -törmäyksenvaroitusjärjestelmä. Se auttaa autoilijaa välttämään hitailla nopeuksilla sattuvia törmäyksiä.

Viime vuonna Focuksessa ensiesittelynsä saanut Active City Stop tarkkailee liikennettä ja jarruttaa automaattisesti, mikäli se havaitsee välittömästi uhkaavan törmäyksen edellä kulkevaan ajoneuvoon. Testeissä järjestelmän havaittiin estävän törmäykset 15 kilometrin tuntinopeuteen asti ja vähentävän törmäysten vakavuutta 30 kilometrin tuntinopeuteen asti. Järjestelmä sai Euro NCAP:n Advanced-tunnustuksen vuonna 2011.

Kuten kaikissa Fordeissa, B-MAXissa on ESP-ajovakauden hallintajärjestelmä, joka auttaa kuljettajaa säilyttämään ajoneuvon hallinnan ääriolosuhteissa.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 164 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [corporate.ford.com](http://www.corporate.ford.com)

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com